BGRIM ผนึก 6 สถาบันการเงินขายหุ้นกู้ด้อยสิทธิฯ 8 พันลบ. พร้อมโชว์เรทติ้ง “BBB+”
BGRIM ผนึก 6 สถาบันการเงินขายหุ้นกู้ด้อยสิทธิฯ มูลค่าไม่เกิน 8 พันลบ. เริ่ม 19-21 พ.ย.นี้ พร้อมโชว์เรทติ้ง “BBB+” แนวโน้ม "คงที่"
BGRIM ผนึก 6 สถาบันการเงินขายหุ้นกู้ด้อยสิทธิฯ มูลค่าไม่เกิน 8 พันลบ. เริ่ม 19-21 พ.ย.นี้ พร้อมโชว์เรทติ้ง “BBB+” แนวโน้ม "คงที่"
17 ต.ค. 2562

นางปรียนาถ สุนทรวาทะ ประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM ผู้ผลิตไฟฟ้าภาคเอกชนชั้นนำของไทย ผนึกความร่วมมือกับ 6 สถาบันการเงินชั้นนำ ประกอบด้วย นายนรินทร์ โอภามุรธาวงศ์ ผู้ช่วยผู้จัดการใหญ่ ผู้จัดการสายวานิชธนกิจ ธนาคารกรุงเทพ นายปัญญา คงคาไพศาล ผู้ช่วยกรรมการผู้จัดการ ธนาคารกสิกรไทย นายกฤชกร นนทะนาคร ผู้อำนวยการฝ่ายอาวุโส ผู้บริหารฝ่าย สายงานธุรกิจตลาดเงินตลาดทุน ธนาคารกรุงไทย
รวมทั้งนายธนิก ธราวิศิษฏ์ ผู้ช่วยผู้จัดการใหญ่ ผู้บริหารสายงานธุรกิจตลาดทุน ธนาคารไทยพาณิชย์ นายพีระพัชย์ จาตุกัญญาประทีป Senior Associate, Debt Capital Markets บริษัทหลักทรัพย์ภัทร และนางยอดฤดี สันตติกุล  ผู้ช่วยกรรมการผู้อำนวยการ ฝ่ายตลาดทุน บริษัทหลักทรัพย์ เอเซีย พลัส ในการเป็นผู้จัดการการจำหน่ายหุ้นกู้ด้อยสิทธิลักษณะคล้ายทุนของ BGRIM มูลค่าเสนอขายรวม 6 พันล้านบาท พร้อมส่วนสำรองเพื่อการเสนอขายเพิ่มเติม (Greenshoe) 2 พันล้านบาท คาดว่าจะเสนอขายให้แก่ผู้ลงทุนทั่วไปในระหว่างวันที่ 19-21 พ.ย.นี้
ทั้งนี้ หุ้นกู้ดังกล่าวได้รับการจัดอันดับเครดิตที่ระดับ BBB+ แนวโน้มคงที่ จากทริสเรทติ้ง และกำหนดอัตราดอกเบี้ย 5.00% ต่อปี ในช่วง 5 ปีแรก